ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने राजनीतिक दलों से साझा एजेंडे पर सहमत होने का आग्रह किया
प्रतिस्पर्धात्मक लोकप्रियतावाद देश के लिए अच्छा नहीं;
उपराष्ट्रपति ने राजनीतिक दलों, व्यापार निकायों और मीडिया संगठनों से आचार संहिता विकसित करने का आग्रह किया;
प्रत्येक समूह को सकारात्कता मानसिकता के साथ लोकतंत्र को मजबूत बनाने का प्रयास करना चाहिए;
‘द हडल 2019’ कार्यक्रम को संबोधित किया
उपराष्ट्रपति श्री एम वेंकैया नायडु ने देश की प्रगति और सुरक्षा से संबंधित प्रमुख मुद्दों पर सभी राजनीतिक दलों को एक साझा एजेंडे पर सहमत होने का आग्रह किया। उन्होंने कहा कि इसके लिए सभी राजनीतिक दलों को संकीर्ण मानसिकता से ऊपर उठने की आवश्यकता है।
‘द हिन्दू’ द्वारा आयोजित ‘द हडल 2019’ कार्यक्रम में ‘’भारत : हमारे अवसर और चुनौतियां’’ विषय पर अपने विचार प्रकट करते हुए उपराष्ट्रपति ने आज बेंगलूरू में कहा कि भारत सबसे तेज गति से विकसित होने वाली अर्थव्यवस्था है और आने वाले 10 -15 वर्षों में यह दुनिया की तीसरी सबसे बड़ी अर्थव्यवस्था बन जाएगी।
उन्होंने कहा कि अवसर हमारे समक्ष है और हमें इसका लाभ उठाना चाहिए। समावेशी विकास, कृषि संकट, कृषि को लाभप्रद बनाने, गरीबी और निरक्षरता को समाप्त करने, वंचित और कमजोर समुदायों को सशक्त बनाने, लैंगिक और जाति भेद को समाप्त करने, भ्रष्टाचार के खिलाफ लड़ाई करने, शहरी ग्रामीण अंतर को कम करने और देश की एकता व अखंडता को सुरक्षित करने आदि के संबंध में सभी राजनीतिक दलों को सहमति की राजनीति अपनानी चाहिए।
श्री नायडु ने कहा कि सभी राजनीतिक दलों, व्यापार निकायों और मीडिया संगठनों को आचार संहिता विकसित करना चाहिए। उन्होंने संसद और विधानसभाओं की कार्यवाहियों में बाधाओं को लेकर चिंता व्यक्त की। उन्होंने कहा कि राजनीतिक पार्टियों को बड़े-बड़े वायदे नहीं करने चाहिए। प्रतिस्पर्धात्माक लोकप्रियतावाद देश के लिए अच्छा नहीं है।
श्री नायडु ने कहा कि देश की 65 प्रतिशत आबादी 35 वर्ष से कम उम्र की हैं। निजी क्षेत्र को अपनी सीएसआर गतिविधियों के तहत कौशल भारत कार्यक्रम को बढ़ावा देना चाहिए।
इस अवसर पर हिन्दू समूह के प्रकाशक श्री एन रवि, द हिन्दू के संपादक श्री मुकुंद पद्मनाभन और अन्य गणमान्य व्यक्ति उपस्थित थे।
आर.के.मीणा/एएम/जेके/एसके – 315
(Visitor Counter : 118
प्रधानमंत्री कार्यालय
प्रधानमंत्री ने संयुक्त राष्ट्र महासभा को संबोधित किया
प्रधानमंत्री श्री नरेंद्र मोदी ने आज न्यूयॉर्क में संयुक्त राष्ट्र महासभा के 74वें सत्र को संबोधित किया। महात्मा गांधी का नाम लेते हुए प्रधानमंत्री ने कहा कि गांधीजी का सत्य और अहिंसा का संदेश आज भी विश्व की शांति, प्रगति और विकास के लिए प्रासंगिक है।
प्रधानमंत्री ने स्वच्छ भारत, आयुष्मान भारत, जनधन योजना और डिजिटल पहचान  जैसी सरकार की जन-पहल के माध्यम से समाज में आए बदलाव की चर्चा की। उन्होंने कहा कि भारत जब इस तरह की पहल करता है, तो इससे पूरी दुनिया में एक उम्मीद जगती है।
प्रधानमंत्री ने सिंगल यूज प्लास्टिक को खत्म करने के लिए भारत की प्रतिबद्धता के बारे में बताया। उन्होंने आने वाले पांच वर्षों में हर घर में पानी, हर परिवार के लिए एक घर और तपेदिक के उन्मूलन के लिए सरकार की प्रतिबद्धता के बारे में बताया।
भारतीय संस्कृति पर जोर देते हुए प्रधानमंत्री ने कहा कि लोक कल्याण हमारे सांस्कृतिक लोकाचार का हिस्सा है। उन्होंने कहा कि जनभागीदारी के माध्यम से जनकल्याण उनकी सरकार का मंत्र है।
प्रधानमंत्री नरेन्द्र मोदी ने कहा कि 130 करोड़ भारतीयों के सपनों को पूरा करने के अलावा, उनकी सरकार की कोशिशें पूरी दुनिया के लिए भी फायदेमंद होंगी। उन्होंने कहा कि हम केवल अपने लोगों के कल्याण के लिए नहीं, बल्कि पूरी दुनिया के कल्याण के लिए भी काम कर रहे हैं। यही वजह है कि हमारा मकसद सबका साथ, सबका विकास, सबका विश्वास है।
आतंकवाद को पूरी दुनिया की सबसे बड़ी चुनौती बताते हुए प्रधानमंत्री ने मानवता के लिए सभी देशों से आतंकवाद के खिलाफ एकजुट होने का आग्रह किया। उन्होंने कहा कि भारत एक ऐसा देश है जिसने दुनिया को युद्ध नहीं, बल्कि बुद्ध का शांति का संदेश दिया है। प्रधानमंत्री ने संयुक्त राष्ट्र शांति मिशन में भारत के योगदान का भी उल्लेख किया।
प्रधानमंत्री ने अंतर्राष्ट्रीय समुदाय से बहुपक्षवाद को एक नई दिशा देने का आग्रह किया। उन्होंने कहा कि दुनिया जब एक नए युग से गुजर रही हो तो, देशों के पास अपनी सीमाओं के भीतर खुद को सीमित करने का विकल्प नहीं है। उन्होंने कहा कि एक विभाजित दुनिया किसी के हित में नहीं है। हमें बहुपक्षवाद को बढ़ावा देना होगा और संयुक्त राष्ट्र में सुधार पर भी जोर देना होगा।
प्रधानमंत्री ने तमिल दार्शनिक कनियन पुंगुंदरनार और स्वामी विवेकानंद का उल्लेख करते हुए विभिन्न वैश्विक चुनौतियों से निपटने में सामूहिक कार्रवाई की जरूरत पर जोर दिया। उन्होंने कहा कि दुनिया के सबसे बड़े लोकतंत्र की ओर से 'सद्भाव और शांति' बाकी दुनिया को संदेश है।
ग्लोबल वार्मिंग के बारे में बात करते हुए प्रधानमंत्री मोदी ने कहा कि भले ही प्रति व्यक्ति उत्सर्जन के मामले में ग्लोबल वार्मिंग में भारत का योगदान बहुत कम है, फिर भी भारत इसके खिलाफ प्रतिक्रिया में सबसे आगे है। इस संदर्भ में उन्होंने जलवायु परिवर्तन से लड़ने के लिए सरकार द्वारा उठाए गए कदमों के बारे में बताया, जिसमें 450 गीगावॉट नवीकरणीय ऊर्जा लक्ष्य और अंतर्राष्ट्रीय सौर गठबंधन का गठन शामिल है।
पत्तन, पोत परिवहन और जलमार्ग मंत्रालय
श्री मनसुख मांडविया ने भारतीय तटरक्षक बल के अपतटीय गश्ती पोत आईसीजीएस वरद का शुभारंभ किया
आईसीजीएस वरद भारतीय समुद्री सीमाओं की निगरानी और सतर्कता बनाए रखने के लिए तटरक्षक बल की क्षमता को बढ़ाएगा
नौवहन राज्य मंत्री  और रसायन एवं उर्वरक राज्य मंत्री श्री मनसुख मांडविया ने भारतीय तटरक्षक बल के अपतटीय गश्ती पोत आईसीजीएस वरद का आज चेन्नई में शुभारंभ किया। इस अवसर पर भारतीय तटरक्षक बल के अधिकारी, जहाजरानी मंत्रालय के अधिकारी और अन्य गणमान्य लोग उपस्थित थे।
आईसीजीएस वरद के कमीशनिंग समारोह में श्री मनसुख मांडविया को 'गार्ड ऑफ ऑनर' दिया गया। उन्होंने भारतीय तटरक्षक बल की कोशिशों और उद्यमों की सराहना की, उन्हें बधाई दी और उनकी प्रगति की कामना की।
इस अवसर पर बोलते हुए श्री मांडविया ने कहा, “जहाजरानी मंत्रालय भारतीय तटरक्षक बल के साथ करीबी समन्वय में काम कर रहा है ताकि राष्ट्र के समुद्री हितों और सुरक्षा को सुनिश्चित करने के लिए सहयोगी प्रयास किए जा सकें। भारत के तटरक्षक जहाजों को लंगर डालने की जगह देने को और ढांचागत ज़रूरतों को सभी भारतीय बंदरगाहों पर प्राथमिकता दी जाएगी।”
आईसीजीएस वरद का शुभारंभ जहाजों के आईसीजीएस बेड़े में बढ़ोतरी करेगा, जो भारतीय समुद्री सीमाओं की तटीय सुरक्षा के लिए निगरानी और निरंतर सतर्कता में योगदान देगा।
2100 टन के सकल भार के साथ कमीशन हुआ नया आईसीजीएस वरद 98 मीटर लंबा है और 15 मीटर चौड़ा है। इस पोत की सहनशक्ति 5000 समुद्री मील है और इसकी अधिकतम गति 26 समुद्री मील है। इस जहाज को 9000 किलोवाट के 2 डीजल चालित इंजनों द्वारा संचालित किया जाता है, जिसमें निम्न स्तर की ईंधन खपत होती है, ऊंचा टीबीओ होता है और ये आईएमओ टियर-2 मानदंडों का अनुपालन करता है। इस जहाज को एक सीआरएन-91 और दो 12.7 मिमी की बंदूकों से लैस किया जाएगा और ये एक इंटीग्रल ट्विन इंजन हेलीकाप्टर को ले जाने में सक्षम होगा जो इसकी परिचालन, निगरानी, खोज और बचाव क्षमता को बढ़ाएगा।
इसे जहाज निर्माण उद्योग में एक तेज़ वृद्धि माना जा रहा है क्योंकि आईसीजीएस वरद को एलएंडटी द्वारा स्वदेशी रूप से बनाया गया है जो 'मेक इन इंडिया' के विजन में काफी योगदान देगा।
राष्ट्रपति सचिवालय
राष्ट्रपति ने दुर्गा पूजा की पूर्व संध्या पर शुभकामनाएं दीं
राष्ट्रपति श्री रामनाथ कोविंद ने दुर्गा पूजा की पूर्व संध्या पर देशवासियों को शुभकामनाएं दीं है। राष्ट्रपति ने अपने संदेश में कहा:
“दुर्गा पूजा के पावन अवसर पर, मैं भारत और विदेश में रह रहे सभी देशवासियों को हार्दिक बधाई और शुभकामनाएं देता हूं।
देवी दुर्गा शक्ति का प्रतीक हैं और वे नारी शक्ति का दैवीय रूप भी हैं। दुर्गा पूजा बुराई पर अच्छाई की विजय का उत्सव है। मां दुर्गा के नौ अलग-अलग रूप जीवन के साथ प्रकृति से जुड़ाव को दर्शाते हैं।
आइए, इस त्योहार के अवसर पर हम एक ऐसे समाज के निर्माण का संकल्प करें, जहां समाज में महिलाओं को पहले से अधिक सम्मान एवं राष्ट्र निर्माण में उन्हें बराबरी की भागीदारी प्राप्त हो।
मेरी ईश्वर से कामना है कि हर्षोल्लास भरे इस पर्व से देशवासियों के बीच शांति, भाईचारे और एकता की भावना और सशक्त हो तथा हम सभी देश की प्रगति के लिए बढ़-चढ़कर काम करते रहें।“
राष्ट्रपति का संदेश देखने के लिए कृपया यहां क्लिक करें –
आवास एवं शहरी कार्य मंत्रालय
13वें अर्बन मोबिलिटी इंडिया सम्मेलन "शहरी गतिशीलता के उभरते रुझान" का उद्घाटन किया
पर्यावरण के अनुकूल, एकीकृत, स्वचालित, और व्यक्तिगत सुगम परिवहन के बारे में भावी गतिशीलता
यूएमआई 2020 सम्मेलन: कोविड-19 के दौरान शहरी परिवहन में नवाचार के लिए पुरस्कार
आवासन एवं शहरी कार्य मंत्रालय के राज्यमंत्री  श्री हरदीप सिंह पुरी ने कहा कि “भविष्य की गतिशीलता पर्यावरण के अनुकूल, एकीकृत, स्वचालित और व्यक्तिगत सुगम परिवहन की मांग के प्रति एक प्रयास है। प्रमुख शहरों में गतिशीलता के लिए हो रही नई- नई उपलब्धियां जैसे अत्याधुनिक परिवहन प्रणाली और यातायात प्रबंधन अनुप्रयोग अभी पाइपलाइन में हैं। श्री हरदीप सिंह पुरी 13वें अर्बन मोबिलिटी इंडिया सम्मेलन "शहरी गतिशीलता के उभरते रुझान" के उद्घाटन अवसर पर बोल रहे थे। मेसर्स गेल आर्केटेक्ट्स के संस्थापक और वरिष्ठ सलाहकार प्रोफेसर यान गेहल, फ्रांस सरकार में परिवहन मंत्री और पारिस्थितिकी अंतरण के लिए संबद्ध मंत्री प्रतिनिधि जो बापटिस्ट जेबारी और अंतर्राष्ट्रीय सहयोग के लिए जर्मन सोसाइटी की महानिदेशक डॉ. क्लाउडिया वार्निंग तथा आवासन एवं शहरी कार्य मंत्रालय के सचिव श्री दुर्गा शंकर मिश्रा भी इस अवसर पर उपस्थित थे। इसके अलावा मंत्रालय के अन्य वरिष्ठ अधिकारी भी इस मौके पर मौजूद थे।
सम्मेलन को संबोधित करते हुए केंद्रीय मंत्री ने कहा कि मौजूदा कोविड-19 महामारी के बाद आने वाले समय में भारत की शहरी गतिशीलता में एक व्यावहारिक परिवर्तन के सामने आने की संभावना है। यह कोविड संकट दीर्घकालिक विकास लक्ष्यों को पूरा करने के लिए शहरी परिवहन को ज़्यादा बेहतर बनाने का एक अवसर भी प्रस्तुत करता है। जैसा कि माननीय प्रधानमंत्री श्री नरेन्द्र मोदी द्वारा यह आह्वान किया गया है कि वर्तमान कोरोना संकट को 'आत्मनिर्भर भारत' बनाने के एक अवसर के रूप में बदलना चाहिए और यह समय साहसिक निर्णय लेने तथा निवेश करने के लिए पूरी तरह से उपयुक्त है। उन्होंने कहा कि, विदेश के सभी मित्रों के लिए आत्मनिर्भर भारत का अर्थ सही मायनों में "स्वयं पर भरोसा करने वाला भारत" है। बुनियादी ढांचे में अधिक निवेश करने से लोगों और वस्तुओं के अधिक प्रभावी क्रियान्वयन एवं संचालन होने से आर्थिक स्तर पर गुणात्मक प्रभाव होगा तथा ये दोनों ही मिलकर वर्तमान में रोजगार सृजन और भविष्य में वृद्धि एवं उत्पादकता को बढ़ाते हैं।
भारत, मोबिलिटी की नई पीढ़ी के आगमन को देख रहा है, जो कि स्थायी शहरी गतिशीलता प्रदान करने के लिए पर्याप्त है। मंत्रालय ने एक विस्तृत परामर्श जारी किया है कि, इस कठिन दौर में राष्ट्र को किस तरह से आगे बढ़ना चाहिए। यह तीन प्रमुख स्तंभों पर आधारित है जिसमें सार्वजनिक परिवहन प्रणाली को बढ़ावा देना, तकनीकी उपलब्धियों का लाभ उठाना और शहरी परिवहन प्रतिमान में एनएमटी प्रणालियों का प्रवेश शामिल है। विभिन्न अध्ययनों से पता चलता है कि लगभग 16 से 57 प्रतिशत शहरी लोग पैदल यात्री हैं और करीब 30 से 40 प्रतिशत जनता शहर के आकार के आधार पर देश में साइकिल का उपयोग करती है। इसे एक अवसर के रूप में देखते हुए, इन साधनों की प्राथमिकता को तय कर देने से यात्रियों को निजी वाहन का एक और सस्ता विकल्प मिलता है। अगर यह अन्य साधनों के साथ एकीकृत किया जाए और सभी के लिए वहन करने योग्य हो तो यह स्वच्छ, विश्वसनीय और विशेष रूप से सुरक्षित अवसर प्रदान करता है। गैर-मोटर चालित परिवहन होने के अनेक फायदे हैं, यह एक उपयोगी साधन हो सकता है, गैर-विक्रयी होगा और शहरी गतिशीलता में हर प्रकार की स्थिति में कामयाब होगा। इस सम्मेलन के दौरान कोविड-19 के दौरान शहरी परिवहन में नवाचारों के लिए पुरस्कार भी घोषित किए गए और संलग्न किये गए हैं।
पृथ्वी विज्ञान मंत्रालय
अगले 5 दिनों के दौरान देश के किसी भी हिस्से में लू चलने की आशंका नहीं
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:

तापमान की वर्तमान स्थिति और अगले 5 दिनों के लिए चेतावनी
बीते दिन का तापमान परिदृश्य:
लू का प्रकोप:- देश के किसी भी हिस्से में लू का प्रकोप नहीं रहा।
अधिकतम तापमान:- कल पंजाब में अधिकांश स्थानों पर अधिकतम तापमान 40.0°C से ऊपर रिकॉर्ड किया गया। पश्चिमी राजस्थान,हरियाणा, चंडीगढ़ और दिल्ली में भी कई स्थानों पर जबकि पूर्वी राजस्थान, पश्चिमी मध्य प्रदेश और पश्चिमी उत्तर प्रदेश में एक-दो स्थानों पर अधिकतम तापमान 40.0°C से अधिक दर्ज किया गया।
कल देश में सबसे अधिक तापमान पश्चिमी राजस्थान में गंगानगर में 44.2°C रिकॉर्ड किया गया।
आज दर्ज किए गए न्यूनतम तापमान की स्थिति:
रात में तेज़ गर्मी: देश के किसी भी भाग में रात में गर्मी नहीं रही
न्यूनतम तापमान:- न्यूनतम तापमान आज सामान्य से अधिक कुछ ही हिस्सों में दर्ज किया गया। असम, मेघालय, हरियाणा, चंडीगढ़, दिल्ली, मध्य महाराष्ट्र,उप-हिमालयी पश्चिम बंगाल और सिक्किम में कुछ स्थानों पर न्यूनतम तापमान सामान्य से 1.6°C से 3.0°C तक ऊपर दर्ज किया गया।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
प्रधानमंत्री कार्यालय
प्रधानमंत्री ने पर्यावरण के अनुकूल और सतत विकास के कार्यों में जुटे सभी लोगों की सराहना की
प्रधानमंत्री श्री नरेन्द्र मोदी ने पर्यावरण के अनुकूल और सतत विकास के कार्यों में जुटे सभी लोगों की सराहना की है। श्री मोदी ने कहा है कि इससे बुनियादी ढांचे के निर्माण और चक्रीय अर्थव्यवस्था, दोनों को गति मिलेगी।
सीमा सड़क संगठन के एक ट्वीट के जवाब में प्रधानमंत्री ने कहा;
“बुनियादी ढांचे के निर्माण और चक्रीय अर्थव्यवस्था, दोनों को गति मिलेगी। मैं इस प्रयास में जुटे सभी लोगों की सराहना करता हूं।”
मत्स्यपालन, पशुपालन और डेयरी मंत्रालय
श्री पुरुषोत्तम रूपाला ने भारत के प्रथम पशु स्वास्थ्य शिखर सम्मेलन का उद्घाटन किया
श्री रूपाला ने कहा कि पशुधन क्षेत्र में सहकारी आंदोलन को मजबूती प्रदान करने की आवश्यकता है
केंद्रीय मत्स्यपालन, पशुपालन और डेयरी मंत्री, श्री पुरुषोत्तम रूपाला ने कहा कि पशुधन क्षेत्र में सहकारी आंदोलन को मजबूती प्रदान करने की आवश्यकता है। भारत के प्रथम पशु स्वास्थ्य शिखर सम्मेलन 2022 का उद्घाटन करते हुए, श्री रूपाला ने पशु स्वास्थ्य को बेहतर बनाने के लिए आयुर्वेद का ज्यादा से ज्यादा उपयोग करने का आह्वान किया।
प्रथम भारत पशु स्वास्थ्य शिखर सम्मेलन 2022 का आयोजन आज नई दिल्ली के एनएएससी कॉम्प्लेक्स में किया गया, जिसमें देश की खाद्य और पोषण सुरक्षा, ग्रामीण आय और समृद्धि एवं समग्र आर्थिक विकास की प्राप्ति के लिए पशु स्वास्थ्य के महत्व को समझा गया।
इंडियन चैंबर ऑफ फूड एंड एग्रीकल्चर  और एग्रीकल्चर टुडे ग्रुप द्वारा आयोजित किए गए 'इंडिया एनिमल हेल्थ समिट 2022' के उद्घाटन समारोह में श्री रूपाला मुख्य अतिथि के रूप में शामिल हुए। श्री रूपाला ने कहा कि पशुओं के लिए बेहतर स्वास्थ्य सुनिश्चित करते हुए पशु चिकित्सक बहुत ही महत्वपूर्ण भूमिका निभा रहे हैं। श्री रूपाला ने देश की सेवा में लगे हुए पशु चिकित्सकों के कार्य को उचित मान्यता प्रदान करने वाली पहलों के संदर्भ में आम लोगों से सुझाव मांगा।
इस अवसर पर श्री अतुल चतुर्वेदी, सचिव, पशुपालन और डेयरी विभाग ने कहा कि पशु स्वास्थ्य वन हेल्थ का एक बहुत बड़ा घटक है और हमारे समुदाय में पशु चिकित्सकों के लिए और ज्यादा सम्मान सुनिश्चित करने की आवश्यकता है। उन्होंने कहा कि विभाग पशु महामारियों से निपटने की तैयारियां कर रहा है। इस दो दिवसीय कार्यक्रम में पशु स्वास्थ्य नीति वाली पहल से लेकर व्यावसायिक पर्यावरण और पशु स्वास्थ्य क्षेत्र में निवेश के अवसरों जैसे विषयों से लेकर पैनल चर्चाओं को व्यापक रूप में शामिल किया जाएगा। विस्तृत विचार-विमर्श को बाद इसे दस्तावेज का रूप प्रदान किया जाएगा और अधिकारियों के सामने प्रस्तुत किया जाएगा।
इस अवसर पर डॉ प्रवीण मलिक, पशुपालन आयुक्त, डॉ केएमएल पाठक, पशुपालन पर आईसीएफए कार्य समूह के अध्यक्ष, डॉ उमेश शर्मा, भारतीय पशु चिकित्सा परिषद के अध्यक्ष, डॉ डाइटर जोसेफ शिलिंगर, अंतर्राष्ट्रीय पशुधन अनुसंधान संस्थान के डीडीजी, डॉ बीएन त्रिपाठी, डीडीजी पशु विज्ञान, आईसीएआर, डॉ एमजे खान, इंडियन चैंबर ऑफ फूड एंड एग्रीकल्चर के अध्यक्ष और श्रीमती ममता जैन, एग्रीकल्चर टुडे ग्रुप की संपादक और सीईओ ने अपनी उपस्थिति दर्ज की।
पृथ्वी विज्ञान मंत्रालय
मौसम विभाग ने दिल्ली और भारत के लिये अत्याधुनिक ‘हाई रिजोल्यूशन' वायु गुणवत्ता पूर्व चेतावनी प्रणाली शुरू की
पृथ्वी विज्ञान मंत्रालय लगातार वायु गुणवत्ता पूर्व चेतावनी प्रणाली में सुधार करने के लिए प्रयासरत है, जिसमें वायु गुणवत्ता पूर्वानुमान मॉडल में कई बदलावों को शामिल किया गया है। इसमें बेहतर उत्सर्जन आविष्कार, भूमि उपयोग और लैंड कवर और विभिन्न अवलोकन डेटा का बेहतर अवलोकन शामिल है। वैश्विक उत्सर्जन आविष्कारों सीएएमएस-जीएलओबी वी2.1 के कार्यान्वयन में सुधार के द्वारा भारत के लिये वायु गुणवत्ता पूर्वानुमान प्रणाली ‘सिस्टम फॉर इंटीग्रेटड मॉडलिंग ऑफ एटमॉसफेरिक कंपोजिशन’  को और अधिक बेहतर बनाया गया है। दस किमी के रिजोल्यूशन के लिये वैश्विक उत्सर्जन डेटासेट को लागू कर ऐसा किया गया है।
दिल्ली के लिए एक ‘इनवायरन्मेंटल इनफॉरमेशन फ्यूजन सर्विस’  शुरू किया गया है, ताकि अत्यधिक वायु प्रदूषण वाले स्थानों  और सड़कों की पहचान की जा सके।
सिलम और इनफ्युजर को फिनिश मेट्रोलॉजिकल इंस्टीट्यूट  के साथ तकनीकी सहयोग से विकसित किया गया है।
इनफ्युजर की विशेषता में मापन डेटा का अत्यधिक रिजोल्युशन वाला होना शामिल है, जैसे कि वायु गुण्वत्ता का अवलोकन, सड़क नेटवर्क, भवन, भूमि उपयोग सूचना, अत्यधिक रिजोल्युशन वाली अंतरिक्ष से ली गई तस्वीरें, जमीन की ऊंचाई और आबादी के आंकड़ों का विस्तृत विवरण शामिल है। इनफ्युजर मूल रूप से आईएमडी द्वारा संचालित होने वाले क्षेत्रीय सिलम पहुंच बिंदु को टैप करता है। इनफ्युजर के परिणामों का मूल्यांकन उपग्रह से ली गई तस्वीरों और टिप्पणियों के लिए किया जा रहा है। मॉडल ने दिल्ली के हॉटस्पॉट क्षेत्रों की अच्छी तरह से पहचान की है।
सिलम मॉडल को भारतीय क्षेत्र में बड़े पैमाने पर मान्यता मिल रही है।
वायु गुणवत्ता पूर्वानुमान मॉडल डब्ल्यू-सीएचईएम को वायु गुणवत्ता पूर्वानुमान बेहतर बनाने के लिए उच्च-रिज़ॉल्यूशन भूमि उपयोग भूमि कवर जानकारी के साथ अपडेट किया गया है।
अब वायु गुणवत्ता पूर्व चेतावनी प्रणाली लखनऊ, कानपुर और वाराणसी के लिये भी दो किमी के रिजोल्यूशन पर वायु गुणवत्ता अनुमान मुहैया करेगी। कुछ अन्य शहरों के लिये यह 10 किमी की रिजोल्यूशन पर भी उपलब्ध होगी।
हवा की गुणवत्ता के पूर्वानुमान संबंधित जानकारी https://ews.tropmet.res.in/ और https://mausam.imd.gov.in पर उपलब्ध हैं।
प्रधानमंत्री कार्यालय
प्रधानमंत्री ने पारसी नव वर्ष नौरोज़ पर लोगों को बधाई दी
प्रधानमंत्री श्री नरेन्द्र मोदी ने पारसी नव वर्ष नौरोज़ के अवसर पर देशवासियों को बधाई दी है।
अपने ट्वीट में प्रधानमंत्री ने कहा हैः
“पारसी नव वर्ष की बधाई। कामना करता हूं कि यह वर्ष खुशी, समृद्धि और सबके लिये अच्छा स्वास्थ्य लेकर आये। भारत विभिन्न क्षेत्रों में पारसी समुदाय के शानदार योगदान को हमेशा याद रखेगा।
नौरोज़ मुबारक!”
आयुष
'चेतना की खोज- स्थानीयता से परे और द्वंद्व से रहित: मानव और मशीन के बीच की बहस' पर अंतर्राष्ट्रीय सम्मेलन का उद्घाटन
श्री सर्बानंद सोनोवाल ने एकीकृत चिकित्सा विभाग, निमहंस, बेंगलुरु में उत्कृष्टता केंद्र परियोजना का उद्घाटन किया
केंद्रीय आयुष मंत्री श्री सर्बानंद सोनोवाल ने आज निमहंस  बेंगलुरु में चेतना से संबंधित एक अंतर्राष्ट्रीय सम्मेलन का उद्घाटन किया जिसका विषय 'चेतना की खोज- स्थानीयता से परे और द्वंद्व से रहित: मानव और मशीन के बीच की बहस' था। आयुष मंत्रालय के सहयोग से इस सम्मेलन का आयोजन इंडिया फाउंडेशन और निमहंस ने किया है।
इस अवसर पर श्री सर्बानंद सोनोवाल ने कहा, 'भारत आध्यात्मिक अनुसंधान की परंपरा से समृद्ध है जो प्रकृति और जीवन के अध्ययन से निकटता से जुड़ा हुआ है। आगे चलकर यह आयुर्वेद और योग के विज्ञान के रूप में विकसित हुआ। व्यक्तिगत एवं सामाजिक स्तर पर मन-मस्तिष्क और शरीर के अच्छे स्वास्थ्य की खोज के संबंध में चेतना से जुड़े अध्ययन के क्षेत्र में अग्रणी अनुसंधान के लिए भारत एक आदर्श जगह है
यह सम्मेलन प्रमुख भारतीय आध्यात्मिक और मनोवैज्ञानिक विषयों एवं सिद्धांतों के विद्वानों और आध्यात्मिक शिक्षकों के साथ ही भौतिकी, जीव विज्ञान, तंत्रिका विज्ञान, कृत्रिम बुद्धिमत्ता, साइबरनेटिक्स, क्वांटम कम्प्यूटिंग और संबद्ध क्षेत्रों के प्रख्यात शोधकर्ताओं और अन्वेषकों को एक साथ आने के लिए मंच प्रदान करेगा।
इससे पहले दिन में मंत्री ने आयुष मंत्रालय के प्रमुख कार्यक्रम 'आयुरस्वास्थ्य योजना' के हिस्से के रूप में एकीकृत चिकित्सा विभाग, निमहंस, बेंगलुरु में उत्कृष्टता केंद्र परियोजना का भी उद्घाटन किया। उत्कृष्टता केंद्र  शिक्षा प्रौद्योगिकी, अनुसंधान एवं नवाचार और अन्य क्षेत्र में आयुष पेशेवरों की कुशलता बढ़ाएगा।
निमहंस में सीओई परियोजना का मुख्य उद्देश्य चार तंत्रिका-मनोरोग संबंधी विकारों में योग एवं आयुर्वेद के उपचार की समन्वित क्रियाविधि की प्रस्तावित पद्धति की प्रभावकारिता और सुरक्षा का पता लगाने के लिए नैदानिक परीक्षण करना है। यह न्यूरोसाइकिएट्रिक डिसऑर्डर  के इंटीग्रेटिव न्यूरोबायोलॉजी को भी समझेगा, एकीकृत डिजिटल डेटाबेस तैयार करने के साथ ही चिकित्सक-वैज्ञानिकों  को प्रशिक्षित एवं तैयार किया जा सकेगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 58.14 करोड़ टीके लगाये जा चुके हैं
पिछले 24 घंटों के दौरान भारत में 30,948 नए मामले सामने आए
सक्रिय मामले कुल मामलों के 1.09 प्रतिशत हैं, मार्च 2020 के बाद सबसे कम
भारत में वर्तमान में 3,53,398 सक्रिय मामले हैं, 152 दिनों में सबसे कम
रिकवरी दर बढ़कर 97.57 प्रतिशत हुई, मार्च 2020 के बाद सबसे अधिक हैं
देश भर में अभी तक कुल 3,16,36,469 मरीज स्वस्थ हुए
पिछले 24 घंटों के दौरान 38,487 रोगी रिकवर हुए
साप्ताहिक पॉजिटिविटी दर वर्तमान में 2.00 % है; पिछले 58 दिनों से 3% से कम है
दैनिक पॉजिटिविटी दर 1.95 प्रतिशत है, यह पिछले 27 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 50.62 करोड़ जांचें की जा चुकी हैं
पर्यटन मंत्रालय
अतुल्य भारत रीकनेक्ट 2022 वर्चुअल रोडशो के ओमान संस्करण में पर्यटन मंत्रालय ने भारत के यात्रा उत्पादों और अवसरों की विशाल श्रृंखला प्रदर्शित की
मंत्रालय विदेश में भारतीय मिशनों के साथ वर्चुअल रोडशो की एक श्रृंखला आयोजित कर रहा है। यह अपने मौजूदा भागीदारों के साथ फिर से जुड़ने और नए संबंध व संभावनाओं को तलाशने का एक जरिया है
महामारी के बाद जैसे ही भारत ने अपनी सीमाओं को खोला, भारत सरकार का पर्यटन मंत्रालय अपने मौजूदा भागीदारों के साथ फिर से जुड़ने और नए संबंधों व संभावनाओं को तलाशने के साधन के रूप में विदेश में भारतीय मिशनों के साथ वर्चुअल रोडशो की एक श्रृंखला आयोजित कर रहा है।
अतुल्य भारत रीकनेक्ट 2022 वर्चुअल रोडशो के ओमान संस्करण में मंगलवार को भारत के यात्रा उत्पादों और अवसरों की विशाल रेंज प्रदर्शित की गई।
अतुल्य भारत रीकनेक्ट 2022 वर्चुअल रोडशो ओमान में भारत के राजदूत श्री अमित नारंग के उद्घाटन भाषण के साथ शुरू हुई। उन्होंने भारत और ओमान के द्विपक्षीय संबंधों की चर्चा की और कैसे पर्यटन को बढ़ावा देने के लिए इसका लाभ उठाया जा सकता है।
इसके बाद पर्यटन मंत्रालय के महानिदेशक  श्री जी कमला राव वर्धन ने अपनी बात रखी। श्री राव ने पर्यटन क्षेत्र के महामारी के संकट से उबरने पर चर्चा की और कैसे भारत एक बार फिर अपनी सीमाओं को खोलने के लिए तैयार हुआ।
इसके बाद, श्री सुनील डिसूजा, सीईओ, ट्रैवल पॉइंट ने एक सत्र का संचालन किया, जिसमें उन्होंने भारत को 365 दिन तक गंतव्य के रूप में उभरने को लेकर ध्यान केंद्रित किया। उन्होंने त्योहारों, परिवहन, सुरक्षा पहलुओं, निवारण तंत्र, हलाल फूड, गाइड प्रशिक्षण, प्रतिस्पर्धी मूल्य निर्धारण और सरल नीतियों जैसे संकेतकों के आधार पर एक वार्षिक कार्यक्रम कैलेंडर तैयार करने पर जोर दिया।
इस सत्र के बाद आईएटीओ और आईसीपीबी के प्रतिनिधियों ने एक जानकारीपूर्ण सत्र का आयोजन किया। इस दौरान अपने-अपने संगठनों, भारत की यूएसपी, भूगोल, उत्पादों, एमआईसीई पर्यटन स्थल के तौर पर विशेषता के बारे में बात की गई और उस पर प्रकाश डालते हुए दो फिल्में दिखाई गईं। इस कार्यक्रम में 244 प्रतिभागियों ने हिस्सा लिया।
दोतरफा विकास चरण की रफ्तार को मजबूत करने की कोशिशों के तहत, पहले अतुल्य भारत रीकनेक्ट कार्यक्रम ने मुद्दों, चुनौतियों और अवसरों की पहचान कर द्विपक्षीय पर्यटन को प्रोत्साहित करने के लिए सरकार और बाजार के बीच बड़े प्रयासों की शुरुआत का संकेत दिया है।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट
देश भर में टीका लगा चुके स्वास्थ्य कर्मियों की कुल संख्या 7.86 लाख से अधिक
टीकाकरण अभियान के 5वें दिन शाम 6 बजे तक 1,12,007 लाभार्थियों का टीकाकरण हुआ
टीकाकरण के कारण अब तक कोई भी गंभीर एईएफआई मामला सामने नहीं आया
देशव्यापी कोविड-19 टीकाकरण कार्यक्रम को पांचवें दिन सफलतापूर्वक आयोजित किया गया।
अनंतिम रिपोर्ट के अनुसार, कोविड-19 का टीका लगा चुके स्वास्थ्य कर्मियों की कुल संख्या 14,119 सत्रों के माध्यम से 7,868,42  तक पहुंच गई। आज शाम 6 बजे तक 2,353 सत्र आयोजित किए गए।
देशव्यापी कोविड-19 टीकाकरण के पांचवें दिन आज शाम 6 बजे तक 1,12,007 लाभार्थियों का टीकाकरण किया गया। आज के लिए अंतिम रिपोर्ट देर रात तक तैयार की जाएगी।
|
|
क्रम संख्या
|
|
राज्य/केंद्रशासित प्रदेश
|
|
टीका लगा चुके लाभार्थियों की संख्या

|
|
1
|
|
आंध्र प्रदेश
|
|
22,548
|
|
2
|
|
बिहार
|
|
38
|
|
3
|
|
छत्तीसगढ
|
|
5,219
|
|
4
|
|
हरियाणा
|
|
1,192
|
|
5
|
|
हिमाचल प्रदेश
|
|
45
|
|
6
|
|
झारखंड
|
|
2,779
|
|
7
|
|
कर्नाटक
|
|
36,211
|
|
8
|
|
केरल
|
|
262
|
|
9
|
|
लद्दाख
|
|
108
|
|
10
|
|
मध्य प्रदेश
|
|
6731
|
|
11
|
|
महाराष्ट्र
|
|
16,261
|
|
12
|
|
मणिपुर
|
|
334
|
|
13
|
|
मेघालय
|
|
311
|
|
14
|
|
मिजोरम
|
|
417
|
|
15
|
|
नागालैंड
|
|
447
|
|
16
|
|
ओडिशा
|
|
7,891
|
|
17
|
|
पंजाब
|
|
2,003
|
|
18
|
|
सिक्किम
|
|
80
|
|
19
|
|
तमिलनाडु
|
|
6,834
|
|
20
|
|
पश्चिम बंगाल
|
|
2,296
|
|
कुल
|
|
1,12,007
टीकाकरण अभियान के पांचवें दिन शाम 6 बजे तक 82 एईएफआई की सूचना मिली है।
|
|
क्रम संख्या
|
|
राज्य
|
|
अस्पताल में भर्ती मामलों की संख्या
|
|
स्थिति
|
|
1
|
|
उत्तराखंड
|
|
1
|
|
छुट्टी दे दी गई
|
|
2
|
|
छत्तीसगढ़
|
|
1
|
|
छुट्टी दे दी गई
|
|
3
|
|
राजस्थान
|
|
1
|
|
छुट्टी दे दी गई
|
|
4
|
|
दिल्ली
|
|
4
|
|
03 को छुट्टी दे दी गई, 01 शाहदरा के राजीव गांधी अस्पताल में निगरानी के तहत
|
|
5
|
|
कर्नाटक
|
|
2
|
|
01 को छुट्टी दे दी गई, 01 चित्रदुर्ग के जिला अस्पताल में निगरानी के तहत
|
|
6
|
|
पश्चिम बंगाल
|
|
1
|
|
मुर्शीदाबाद में जांगीपुरा के मंडल अस्पताल में निगरानी के तहत
टीकाकरण के कारण गंभीर एईएफआई का कोई मामला अब तक सामने नहीं आया है।
रक्षा मंत्रालय
वायु सेना प्रमुख की रूस यात्रा
(वायुसेना प्रमुख तथा चीफ ऑफ स्टाफ कमेटी पीवीएसएम, एवीएसएम, वाईएसएम, वीएम, एडीसी बिरेन्द्र सिंह धनोआ 09 जुलाई से 12 जुलाई तक रूस की द्विपक्षीय सद्भावना यात्रा पर रहेंगे।
इस दौरान वह रूस के प्रशिक्षण विमान वाईएके -130 पर उड़ान भरेंगे और साथ ही रूसी सेना की विभिन्न परिचालन और प्रशिक्षण इकाइयां देखने जाएंगे। वायुसेना प्रमुख रूस की सशस्त्र सेना के वरिष्ठ अधिकारियों के अलावा कई अन्य लोगों से मुलाकात भी करेंगे।
उनकी यह यात्रा भारत और रूस के बीच रक्षा सहयोग के साथ-साथ आपसी रिश्तों को मजबूत करने तथा दोनों देशों की वायु सेनाओं के बीच प्रभावी साझेदारी के लिए बेहतर माहौल भी बनाएगी।